stanford-oval/wikipedia huggingface dataset:
רומח הדרקון – דמויות
אנשי זדון > לורד סות'

לשעבר אביר סולאמני ממסדר הוורד מתום עידן האור, לורד לוֹרֵן סוֹת' הוא אביר מוות, הנוטה לשרת את מטרות הזדון, אך לרוב את מטרותיות שלו. סיפורו החל בסוף עידן האור, עת ניתנה לאביר הזדמנות מן האלים עצמם לכפר על חטאיו (הורה על רצח אשתו ובנם המקולל) ועל חטאי האנושות כולה, לו רק יגיע אל המלך-הכוהן, יקרא עליו תיגר ויניא אותו ממטרתו המטורפת - להיהפך לאל. אולם, מלכת האופל הכשילה מטרה זו, בכך ששלחה עלמות אלפים שעצרוהו בדרך ואמרו לו כי אשת האלפים אשר נישאה לו והרתה לו - בגדה בו. חמתו בערה בו להשחית והוא חזר לטירתו, לגלות כי שיטו בו. באותו הרגע, הכה הר האש בקרין, והחורבן החל, ועלמת האלפים - בעודה גוססת, קיללה אותו להלך לנצח בקרין כאביר מוות ולהירקב במצודתו, מצודת דארגארד. 

בזמן עידן הייאוש, היה האביר במצודתו ולא התערב בנעשה בעולם. אולם בעת מלחמת הרומח, נקרא הלורד סות' להיקשר אל שרת הדרקונים קיטיארה, והוא היווה מצביא בצבאה. הוא נקשר אליה מאוד, ועזר לה בשבייתה של לאורנה, מצביאת צבאות הטוב - אותה חמד לעצמו, והציע לקיטיארה לקשור קשר על אריאקס בתמורת לנשמתה של לאורנה. למרות כישלון התוכנית, לורד סות' עזר לקיטיארה להיפטר מיריביה, שרי הדרקונים השחור והירוק והביא לה את כתר העוצמה ונשבע לה אמונים. לאחר מספר שנים, בזמן מלחמת הגבירה הכחולה, קיטיארה נהרגה בצריח הכישוף הנעלה, ולורד סות' נעלם עם גופתה. 

קורותיו ממשיכים בעולם רייבנלופט, במלחמתו נגד שליט הערפדים, סטראהד פון זרוביץ', ובממלכת האלפים הקודרת סִיתִיקוּס, אולם לורד סות' מופיע שנית בזמן מלחמת הנשמות, בה ניסתה מלכת האופל, באמצעות מצביאתה, מינה, לגייס אותו לכוחותיה. אולם בזמן זה לורד סות' כבר השלים עם גורלו והחל להתחרט על חטאיו וסירב להצעתה. מלכת האופל בזעמה הפכה אותו לבן-תמותה והוא נרצח מיד בידיה של מינה.
אנשי זדון > פאל תאס

שר להק הדרקונים הלבנים הראשון. נהרג על ידי חלק מהחבורה בקרב על בועת הדרקון.
אנשי זדון > פיסטנדנטילוס

מכשף הכישוף הנעלה ממסדר הגלימות השחורות וגדול המכשפים בהיסטוריה של קרין, כמו גם אחד היוצרים של בועות הדרקון ויוצר מטה המסוגל להשמיד את כל יבשת אנסלון. הוא נוכח בחצר המלכות של מלך הכוהנים בעיר איסטר במהלך עידן העוצמה וחי בצריח הכישוף הנעלה אשר באיסטר. פיסטנדנטילוס משתמש בממצא עתיק בשם אבן הדם על מנת לשמור על חייו האנושיים. הוא מנסה לזכות בחיי נצח בעזרתו של הכהן דנוביס ושאב את חיי שוליותיו, אך מאורע מסע בזמן ארעי מונע זאת ממנו והורגו. הוא מוצא את רייסטלין ומעניק לו את כוחו בכך שזוכה להשתכן בגופו. בסופו של דבר, רייסטלין נודד לתוך העבר ושואב את פיסטנדנטילוס לתוכו.
אנשי זדון > פלד בהיר-להב

בנם של סער בהיר-להב וקיטיארה אות-מאטר. כאשר גדל לצד אימו, פלד הצטרף לאבירי טאקיזיס לאחר פלישתו של אריאקן ונהפך לאביר הלילך. הוא גילה את זהותו של אביו לאחר פגישה עם תניס חצי-אלף וקרמון מאז'ר, מה שגרם לו להיות נתון במאבק תמידי כנגד צידי הטוב והרע שבו. נהרג בידי כאוס במלחמת הכאוס וגופתו נחה בקברם של הגיבורים האחרונים.
אנשי זדון > קטב מרירי

שר הדרקונים האדום השני (לאחר שקודמתו, פאיר קראון, נכשלה בחיסול סילבנסטי), נולד למעשה כסולאמני. בעזרת דרקונו, רמץ, עלה בסולם הדרגות והפגין נאמנות מוחלטת ככוהן טאקיזיס. נהרג במהלך מרד העבדים במצודת פקס-תרקס בזמן מלחמת הרומח.
אנשי זדון > קיטיארה אות-מאטר

אחותם למחצה של קרמון ורייסטלין מאז'ר. קיטיארה הפכה לשכירת חרב בגיל צעיר מאוד. היא הייתה מושא אהבתו של תניס חצי-אלף לפרק זמן מסוים וערכה מסעות בחיפוש אחר אביה, אביר סולאמני. בדרך היא הצטרפה לשורות צבאות הדרקון ובמהרה קודמה לפקד על צבא הדרקונים הכחולים. קיטיארה הפכה לבת בריתו של לורד סות', שרדה את מלחמת הרומח והמשיכה לרדוף אחר שאיפותיה. לבסוף היא נהרגה בידי דאלאמר האפל, חניכו לשעבר של רייסטלין, בצריח הכישוף הנעלה לאחר שניסתה לעזור לאחיה לחזור מהמצולות.
אנשי זדון > רילגר

מנהיג שבט "הגמדים האפלים" בתורברדין, התיוואר. קוסם זוטר. כרת ברית עם צמד דרגונים, אחד מהם מהסוג הזהוב המסוכן כדי להשתלט על הר הגמדים ולמוסרו לידי "שר הדרקונים האדומים" (שבעצם היה אחד משני הדרגונים בתחפושת) וצבא דרגונים שהתגנב מתחת להר. כדי לבצע את ההפיכה הוא גנב את להב הסערה שבורך על ידי רירוקס וניסה להתנקש בנציג ההילרים. לאחר שההפיכה נכשלה הוא נרצח על ידי גולאג, הדרגון השני.
אחרים

זוהי רשימת דמויות מיוחדות, אשר אינן בני אנוש (או כל בני גזע אחר, לצורך העניין), גרידא.
אחרים > אסטינוס

אסטינוס שומר ההיסטוריה הוא הספרן הראשי של ספריית פלנתאס. פיסטנדנטילוס יצר את כדור הזמן עבורו כדי שאסטינוס יוכל לנדוד ברחבי הממלכה ולתעד את כל אשר קורה. אסטינוס מתעד את המאורעות עד לזמן מלחמת הכאוס, כאשר הוא נעלם באופן מפתיע. האמונה רווחת כי אסטינוס מקושר לגיליאן, אל הספר, או אפילו בנו. האגדה מספרת שאסטינוס נמצא באימונים בידי גיליאן לחזור אחורה בזמן כדי להפוך בעצמו לגיליאן, ובכך ליצור לולאת זמן. פניו לא נראו מאז מלחמת הכאוס.
ויש את אלה שחושבים שהוא מאז ומתמיד היה גיליאן (בלי הלולאה בזמן) כמו שפיזבן היה ההתגלמות של פלדין במישור החומר.
אחרים > ברם איש הנצח

אבן היסוד התגלתה על ידי ג'סלה ואחיה ברם, שהחליט לקחת אחד מאבני הברקת המעטרים אותה. אחותו נהרגה לאחר שניסתה לעצרו, ואבן הברקת התמזגה בחזהו - מעניקה לו חיי נצח. ללא אבן הברקת, אבן היסוד חסרת תועלת, ונמנעת מטאקיזיס אלת הזדון הפלישה לקרין. היא פוקדת על כוחותיה לחפש אחר ברם.
אחרים > דוגאן פטיש-אדום

דוגאן פטיש אדום הוא אחת מדמויותיו של אל הגמדים ריאורקס. הוא הופיע בדמות זו, כאשר פגש בבניו של קרמון מאז'ר בזמן מסעם למצוא את אבן החן האפורה (שהייתה שלו), וגם בזמן מלחמת הכאוס.
אחרים > מינה

מינה הייתה יתומה אשר נלקחה תחת חסותה של סהר-פז במגדל האור. לא זכור לה הרבה מעברה, פרט להיותה אבודה על אי בודד ומשכה את תשומת לבה של טאקיזיס. בגיל 17 היא התגלתה בעקבות הסערה הגדולה שסימנה את תחילת מלחמת הנשמות. היא הובילה את צבאות נראקה, אבירי טאקיזיס לשעבר, לכיבוש מרביתה של אנסלון (בעיקר סולאנתוס, סנקטיון וסילבנסטי). אוחדה מחדש עם אימה המאמצת סהר-פז בצריח הכישוף הנעלה, דבר אשר הוביל לגילויה מחדש של קרין בידי אלי האמת. לאחר מלחמת הנשמות, שבה הרגה שני אדוני דרקונים, מינה הייתה מוכנה למסור את נשמתה לטאקיזיס, אך בטרם הצליחה אלת הזדון לקחת את חייה, סילבנושיי הרג את טאקיזיס, כעת בת תמותה. מינה משרתת כיום את כמוש, אל האלמתים. בסוף הספר מתגלה כי מינה היא אלת הדמעות, אשר פניה אל הטוב ואל הזדון כאחד ולכן מתקיימת כאיזון כלפי עצמה ובכך אינה מפרה את מאזן הכוחות בין האלים.
אחרים > פיזבן

פיזבן המכשף המטורלל הוא בעצם התגלמותו האנושית של פלאדין. פיזבן הוא שמחולל את המהומה בפונדק הבית האחרון, אשר גורמת לכך שסהר-פז ומי-נהר מצטרפים לחבורה בבריחה מפני אנשי התיאוקרט העליון. מאוחר יותר הצטרף אל החבורה בעת המסע של שיירת העבדים ממרגוע לפקס תרקס. הוא הופך חברו הטוב של גדילן קוץ-רגל. לפיזבן כובע גדול שתמיד הוא חושב כי אבד לו, ובדרך כלל גדיל מוצא אותו. לשירותו דרקון זהוב, פיריט, שכל הזמן נלחם באוויר סביבו.
אחרים > קאז המינוטאור

קאז המינוטאור נלחם במקור עבור טאקיזיס, אך מורד באדוניו האורגים ועוזב את צבאה של מלכת האופל. הוא נלכד בידי חבורת גובלינים ומשוחרר על ידי הומא רועץ-דרקון. הוא נשבע להשיב להומא על נדיבותו ונהפך לבעל בריתם של אבירי סולאמניה - מוסר להם מידע חשוב אודות צבאותיה של מלכת האופל והאסטרטגיה שלהם. קאז נעשה לחברו הטוב של הומא ולא פעם מוכן להקריב את חייו למענו. לאחר מותו של הומא בקרב נגד טאקיזיס, קאז חוזר למולדתו. מאמיניו של קאז ושל קירי ג'ולית מקימים תרבות סודית המתבססת על ערכיו של קאז ועל הכבוד העצום שאותו רכש מהומא.
אבירי סולאמניה

מסדר אצילים ואבירי קודש, אחווה שנוסדה עוד בתחילת קיומו של העולם קרין. המסדר מקדיש עצמו לכוחות הטוב וחי תחת חוקי כבוד נוקשים.
אבירי סולאמניה > רקע

וינאס סולאמנוס היה גנרל אימפריית ארגות' שנלחם למענה עד אשר נקרא להכניע מרד בסולאמניה (מזרח ארגות' באותה תקופה). לאחר חודשים של לחימה, חורף נפל על המחנה, והלחימה הופסקה. סולאמנוס למד את מניעיהם של המורדים וגילה כי מטרתם צודקת. הוא צעד בראש מורדי הורד לדאלטיגות', בירת ארגות' ("מלחמת דמעות הקרח"). לאחר ניצחון, הוא בילה זמן מה במדיטציה, ונגלה אליו חיזיון שנשלח אליו על ידי פלאדין, חבקוק וקירי ג'ולית. בחיזיון, סולאמנוס ראה צבא המחולק לשלושה מסדרים, כאשר כל אחד משויך לאל אחד. וכך נולדה אחוות האבירות.
"המידה" היא סט של 37 ספרים עבי כרס המכילים חוקים שנכתבו בידי סולאמנוס ואשר מכתיבים לאביר את דרך חייו ואת התנהגותו במקרים מסוימים.
אבירי סולאמניה > מסדר הכתר

המסדר הצעיר ביותר והלא מנוסה מבין שלושת מסדרי אבירי סולאמניה. הם אלה אשר מרכיבים את רובו של הצבא הסולאמני. הם לומדים כבוד ונאמנות, כמו גם צייתנות לאדוניהם. אביר מסדר הכתר הוא צנוע. כמה מהאבירים הנאמנים והמכובדים ביותר הם ממסדר הכתר, וביניהם נמנים הומא רועץ-דרקון וסער בהיר-להב. פלאדין הוא פטרונם של אבירי מסדר הכתר, עד אשר קירי ג'ולית החליפו.
אבירי סולאמניה > מסדר החרב

אבירי סולאמניה אשר מנוסים בשימוש בחרב, חץ וקשת, חנית וכיוצא בזה. ניתנת האפשרות לחניכים להגיע לדרגה זו היישר מההתחלה, אם נקבע כי מיומנותם גבוהה. לימודיהם כוללים אומץ לב וגבורה. רוב אבירי מסדר הכתר בוחרים לעבור למסדר החרב, אך יש מביניהם שבוחרים להישאר במסדר הכתר. פטרונם הוא קירי ג'ולית, אשר מעניק להם כוחות ריפוי מועטים, והם חיוניים מאוד בקרב הן משום מיומנותם והן משום כוחות הריפוי שלהם.
אבירי סולאמניה > מסדר הוורד

המסדר בעל הדרגה הגבוהה ביותר באבירות סולאמניה. אבירים הנכללים במסדר זה הוכיחו עצמם בעתות שלום וקרבות והם לומדים את חשיבותה של אמונה, כמו גם מעלות אחרות כחמלה, כפרה וחוכמה. מדובר בקומץ נבחר ביותר של אבירים, שלעיתים רחוקות נראה בקרב אלא בתפקידי מפתח. כתוצאה מאמונתם הגבוהה בפלאדין, הם מסוגלים לגרש אלמתים על ידי תפילה. הם גם חסינים לכל צורה של פחד. בזמן שלפני החורבן הגדול, אבירי מסדר הוורד יכלו להטיל כישופים קטנים המסוגלים לשמור על מפותיהם מעודכנות, על קצות כלי נשקם מחודדים וכיוצא בזה. כוחות הכישוף ניתנו על ידי פלאדין (שאינו אל קסם) והם נחשבים לתצורה מתקדמת יותר של כוחות כהונה. על מנת שאביר מסדר החרב יהפוך לאביר מסדר הוורד, הוא צריך הסכמה של שאר החברים במסדר הוורד.
אבירי טאקיזיס

אחוות אבירים זדוניים שומרי חוק שנוסדה על ידי לורד אריאקן. נודעים כעת כאבירי נראקה (נראקה= המילה המלאית ל"גיהנום").
אבירי טאקיזיס > רקע

האבירות נוסדה בידי אריאקן לאחר שנגלתה אליו טאקיזיס כאשר שוחרר משבי אבירי סולאמניה. במהלך שביו הוא למד את מבנה הצבא הסולאמני והעתיק רבות מערכיהם לתוך אחוותו.
אבירי טאקיזיס > מסדר החבצלת

אבירי מסדר החבצלת הם חיילים ולוחמים. הם מסתמכים על כוחם ועל מספרם העצום. אמונתם: "עצמאות מובילה לכאוס. היכנע והיה חזק". פלד בהיר-להב היה שייך למסדר זה.
אבירי טאקיזיס > מסדר הגולגולת

אבירי מסדר הגולגולת מתמחים בכוחות כישוף, ואלה המרכיבים אותו הם מיסטיקנים או כוהנים. אם מסדר החבצלת הוא גוף אבירי טאקיזיס ומסדר הדרדר הוא המוח, מסדר הגולגולת הוא רוח האבירים. הם שולטים במניפולציות ומשמשים לעיתים כמשטרה החשאית של מסדרי האבירים. כוהנים אלה נושאים עימם נשק על מנת להיות יעילים גם בקרב. אמונתם: "המוות הוא סבלני. הוא זורם מבפנים ומבחוץ. עמדו על המשמר מכולם והיו ספקניים בכולם".
אבירי טאקיזיס > מסדר הדרדר

מסדר זה מתמחה בכישוף שחור, ואלה המרכיבים אותו הם מכשפים או אשפים. ידועים כ"גלימות אפורות" בשל צבע גלימותיהם. שלא כמו הגלימות השחורות של נויטארי, הם אינם כפופים לחוקי המסדר. הם מתעלים את כוחם של שלושת ירחי הקסם בעזרתה של טאקיזיס, ובכך הם מהווים אויבים מטילי מורא. ג'וסטריוס, מכשף הגלימה האדומה אשר היה ראש מסדר הכישוף הנעלה, נהרג כתוצאה מקסמיהם. כעת, כשטאקיזיס בת התמותה נהרגה, אין בידיהם כוח, אם כי עדיין הם משתמשים בכוחות הכישוף. אמונתם: "אחד שהולך בעקבות הלב מוצא שהוא מדמם. חוש שום דבר מלבד ניצחון".
לגיון הפלד

לגיון הפלד הוא אחוות אבירות נייטרלי הממוקם בעיירה מרגוע. הלגיון הונהג במקור בידי שרה דאנסטן. אבירי הלגיון אינם שומרי חוק בנטייתם, ולרוב הם כאוטיים, נאמנים רק לחוקתם.
לגיון הפלד > רקע

כשמלחמת הכאוס הסתיימה, נודע לשרה דאנסטן - אימו המאמצת של פלד בהיר-להב - בדבר היווסדותם של אבירי טאקיזיס. בזמן ביקורה היא גילתה שקוד המוסר אליו הייתה רגילה השתנה, שהם איבדו כל היבט של כבוד וצדק, ושלחלוטין זנחו את דרכו של אריאקן. היא הלכה למקום קבורתו של בנה - קברם של הגיבורים האחרונים במרגוע, שם הוא נגלה לפניה והראה לה חיזיון של אחוות אבירות חדשה. דאנסטן החלה לאסוף קומץ אבירים משני צידי המחנות - אבירי סולאמניה ואבירי טאקיזיס אשר עדיין נותרו נאמנים לחוקתם - וקראה לאחוות האבירות על שם בנה, לגיון הפלד.
האחווה מאמינה בצדק ובנתינה חסרת אנוכיות. עם מותה של שרה, המנהיגות הועברה לטופר-כסף, ברברי ותלמיד לשעבר של שרה.
מסדר הכישוף הנעלה

ארגון רב עוצמה בעולם קרין. נוסד כאשר שלושת האלים סולינארי, לוניטארי ונויטארי לימדו קומץ אנשים כיצד לתעל את כוח הירחים לרצונם. עם בנייתם של צריחי הכישוף הנעלה (חמישה צריחים, בהתחלה), אנשים מכל רחבי קרין יכלו ללמוד את רזי הקוסמות.
על מנת לשמור מפני ניצול לרעה של הכוח, האלים הגדירו כמות מוגבלת של השימוש בו. על כן, כל אימת שמכשף משתמש בכוח פעם אחת בלבד, הדבר נשכח מזיכרונו והוא נאלץ ללמוד אותו מחדש.
אמונתם מתחלקת לפי שלושת האלים, והעברת המידע בין החניכים מתנהלת תחת חוקים אלה:
אמונתו של סולינארי - כל המגים הם אחים ואחיות המסדר. כל המסדרים הם אחים ואחיות הכוח העליון.
אמונתה של לוניטארי - כל מקומות הכישוף הנעלה מתקיימים תחת דו-קיום. אין להשתמש בכישוף למטרת כעס כנגד מגים אחרים.
אמונתו של נויטארי - העולם מעבר לחומות המסדר יכול לעמת בין אחים ואחיות ובין מסדר למסדר, אך כך הוא מנהג היקום.
דרקונים ודרקוני הענק

הדרקונים הרגילים של קרין, לא תוארו כמעט לרוחב עלילות הספרים, וניתן למנות בהם את קירסה, דרקון הארד עליו רכבו חלמיש וגדילן, גויינת' (לב), הדרקונית עליה רכב ובה התאהב הומא, ואחותה סילברה, בה התאהב גילתנאס. לעומת זאת, בסיפורי העידן החמישי מוזכרים דרקוני הענק לאורך התקופה כשליטי אזורים נרחבים בקרין בצורה בלתי מעורערת כמעט. הם מוצגים לראשונה בטרילוגית דרקוני העידן החדש.
דרקונים ודרקוני הענק > דרקוני קרין > גוויינת

הדרקונית הכסופה עליה רכב ובה התאהב (כשהייתה בצורת אדם) הומה. שמה הנוסף הוא לב.
דרקונים ודרקוני הענק > דרקוני קרין > כפור

דרקונית לבנה, משרתתו של שר הדרקונים הלבן, פאל-תאס.
דרקונים ודרקוני הענק > דרקוני קרין > כרתי רועץ-דם

דרקון ירוק, אשר השחית את ליבו של לוראק קלדון, מלכם של אלפי סילבנסטי, וגרם לסיוט הנורא בממלכה. הוא הונס על ידי גיבורי הרומח, אולם נעשה לדרקונו של רייסטלין בתום המלחמה. בעידן החמישי, היה לאחד הדרקונים שניצלו מאימת דרקוני הענק, היות שלבש צורת אדם, והקים את המגן המכושף מעל ממלכת סילבנסטי.
דרקונים ודרקוני הענק > דרקוני קרין > סילברה

אחותה של גוויינת, דרקונית הכסף, אשר לבשה צורה של אלפית קאגונסטי. התאהבה בגילתנאס ועזרה לו בהשבת דרקוני הטוב לקרין בזמן מלחמת הרומח.
דרקונים ודרקוני הענק > דרקוני קרין > פיריט

דרקון זהב זקן בעל ראייה לקויה. משמעות השם הוא "זהב של שוטים". שמו האמיתי של הדרקון אינו ידוע, והוא משמש כדרקונו של פיזבן.
דרקונים ודרקוני הענק > דרקוני קרין > קיסנת'

דרקונית שחורה, אשר שכנה בזק טרות על מנת להגן על מטה הבדולח ודיסקיות מישקאל. הובסה על ידי סהר-פז ומטה הבדולח.
דרקונים ודרקוני הענק > דרקוני קרין > קירסה

דרקון ארד עליו רכבו חלמיש וגדילן בזמן מלחמת הרומח.
דרקונים ודרקוני הענק > דרקוני קרין > רמץ

נקרא גם פירוס, דרקונו של קטב מרירי. הוא אשר השחית את ליבו של הסולאמני לשעבר, וגרם לו להפוך לכוהנה האדוק של מלכת האופל.
דרקונים ודרקוני הענק > דרקוני קרין > שלהבת

דרקונית קשישה וכמעט עיוורת ששומרת על הילדים במכרות פקס תרקס. היא איבדה את ילדיה במלחמה ושכנעה את עצמה שילדי הכורים הם ילדיה שלה. כשרמץ צולל כדי להשמיד את הילדים, תוקפת אותו שלהבת ולבסוף שניהם מוצאים את מותם.
דרקונים ודרקוני הענק > דרקוני ענק > אוניסבלת

אוֹנִיסַבְּלֵת, או עֲלָטָה, היא דרקונית ענק שחורה אשר שולטת בארצות העוגים, קֶרְן ובְּלוֹד. היא אוהבת להשתעשע ביצירת שרצים בצורות מוזרות. היא מכניעה את ג'ספר כור-אש בקרב בין גיבורי הלבב (ראו עידן בני-התמותה) לבין דרקוני הענק. בסופו של דבר, היא נהרגת על ידי דהאמון גרימוולף בספר אגם המוות.
דרקונים ודרקוני הענק > דרקוני ענק > ברילינתרנוקס

בֶּרִילִינְתְרַנוֹקְס, או בֶּרִיל, היא דרקונית ירוקה מפלצתית בגודלה (אפילו בקנה-מידה לדרקוני-הענק), אשר קבעה את משכנה בקאלניסטי. היא אובססיבית למצוא חפצי-קסם ועתקים מכושפים להעצים את כוחה. היא לוכדת בשבי את פאלין מאז'ר ומענה אותו ואף משמידה את האקדמיה לקסם אותה ייסד פאלין. היא נהרגת בניסיונה להתקיף את קאלניסטי על ידי לאורנה הנושאת רומח דרקון.
דרקונים ודרקוני הענק > דרקוני ענק > גלידוס

גֶלִידוּס הוא דרקון ענק לבן. הוא ידוע גם בשמו כפור. הוא נהג לשכון בדרום ארגות והפך את הארץ לשממת קרח. הוא אפשר לקבוצת עוגים לשכון בדלתיגות.
דרקונים ודרקוני הענק > דרקוני ענק > כלנדרוס

כֶלֶנְדְרוֹס, הזכור כשחק, דרקונה של שרת הדרקונים קיטיארה, הפך לדרקון ענק ושוכן בפלנתאס. למעשה הוא מעולם לא היה דרקון טבעי לעולם קרין אלא מעולם אחר, ממנו הגיעו שאר דרקוני הענק. לעומת האחרים, הוא הובא לעולם עוד בתקופת מלחמת הרומח על ידי מלכת האופל עבור קיטיארה. הוא נפצע אנושות מידיה של מינה, לאחר שסירב להישבע אמונים למלכת האופל, ונשחט מטופריה של מאליס.
דרקונים ודרקוני הענק > דרקוני ענק > מאליסטריקס

מַאלִיסְטְרִיקְס, או מאליס, הגדולה שבדרקוני הענק שהשתלטו על קרין, היא דרקונית אדומה. למרות גודלה העצום, לעומת דרקוני העולם ממנו באה היא קטנה יחסית. היא שלטה על ארצות המזרח, והפכה אותן לשממות געשיות המתאימות לטעמה. היא ניסתה לטעון למעמד של אל, אך גיבורי הלבב סיכלו כוונותיה אלו (ראו טרילוגית דרקוני העידן החדש). בזמן מלחמת הנשמות, היא נלחמה במינה מעל העיר סאנקשיין, אך נהרגת בקרב.
ראו גם

אלים בספרי רומח הדרקון
הערות שוליים

↑  אחרי החורבן הגדול
| רומח הדרקון |
| --- | --- | --- |
| ספרים עיקריים | דרקונים של דמדומי הסתיו • דרקונים של ליל החורף • דרקונים של שחר האביב • עת התאומים • מלחמת התאומים • מבחן התאומים • דור ההמשך • דרקוני להבת קיץ • דרקונים של שמש גוועת • דרקונים של כוכב אבוד • דרקונים של ירח נעלם • ענבר ואפר • ענבר וברזל • ענבר ודם • דרקונים של מעמקי הגמדים • דרקונים של שחקי שרת הדרקונים • דרקונים של מג שעון החול • ספרים נוספים |  |
| עולם | קרין  • ההיסטוריה של קרין • דמויות • אלים |  |
| דמויות עיקריות | גדילן קוץ-רגל • חלמיש כור-אש • טיקה ויילן מאז'ר • לאורנה קנן • מי-נהר • סהר-פז • סער בהיר-להב • קיטיארה אות-מאטר • קרמון מאז'ר • רייסטלין מאז'ר • תניס חצי-אלף |  |
| דמויות נוספות | אריאקס • אלהנה צפריר  • דאלאמר ארג'נט • הומא רועץ-דרקון • לורד סות' • פאלין מאז'ר • פיסטנדנטילוס • קריסניה |  |
סרט האנימציה • טרייסי היקמן • מרגרט וייס
גיבורי הרומח. משמאל לימין: רייסטלין וקרמון מאז'ר, תניס, גדילן, חלמיש, סהר-פז, מי-נהר, סער, טיקה ולאורנה
קיטיארה, פלד ושחק
המוזיאון המצרי (ברלין)

| --- | --- |

 מידע כללי
 סוג:  ארכאולוגיה
 מיקום:  מיטה 
 מדינה:  גרמניה 
 מייסדים:  אלכסנדר פון הומבולדט, פרידריך וילהלם השלישי, מלך פרוסיה 
 הקמה ובנייה
 תקופת הבנייה:  ?–1828
 תאריך פתיחה רשמי:  1828 
 קואורדינטות:  52°31′13″N 13°23′52″E﻿ / ﻿52.520238888889°N 13.397741666667°E﻿ / 52.520238888889; 13.397741666667
 דף הבית
  (למפת ברלין מוגדלת) המוזיאון המצרי(למפת ברלין רגילה) המוזיאון המצרי
 
ראשה של נפרטיטי
פסל ראש מצרי עתיק
המוזיאון המצרי (בגרמנית: Ägyptisches Museum und Papyrussammlung; "המוזיאון המצרי ואוסף הפפירוסים") הוא אחד האוספים החשובים והגדולים בעולם של יצירות האמנות והמוצגים הארכאולוגיים ממצרים העתיקה. האוסף מוצג במוזיאון החדש באי המוזיאונים בברלין.
היסטוריה

מקורו של מוזיאון זה באוספיהם של מלכי פרוסיה. אלכסנדר פון הומבולדט הציע למלכי פרוסיה להקים מוזיאון מצרי, ובהוראת מלך פרוסיה פרידריך וילהלם השלישי הובאו לברלין בשנת 1828 ראשוני המוצגים ממצרים העתיקה. הידוע ביצירות המוצגות במוזיאון הוא פסל ראשה של נפרטיטי שהשתמרו הצבעים המעטרים אותו. עוד מוצגים במוזיאון ממצאים רבים מבירתו של אחנתון באל עמרנה. על מנהליו השונים נמנה גם האגיפטולוג אדולף ארמן שמונה לתפקידו בשנת 1885.
אוסף זה הוצג לראשונה במוזיאון החדש באי המוזיאונים שבמרכז ברלין. לאחר מלחמת העולם השנייה והרס המוזיאונים באי המוזיאונים, הועבר האוסף והוצג בארמון שרלוטנבורג. בשנת 2005 הועבר האוסף למוזיאון הישן שהסתיים שיפוצו. כיום האוסף מוצג שוב במוזיאון החדש לאחר ששיקומו של המבנה הסתיים.
ראו גם

פפירוס ווסטכר
פפירוס ברלין 6619
הגנה מרחבית

סמל כומתה של חיילי הגנה מרחבית בעבר
הגנה מרחבית (בראשי תיבות: הַגמָ"ר) היא מערכת הגנה שמיועדת לפעול עם כוחות הצבא בהגנה על מרחבי הספר של המדינה. היא מבוססת על יישובים, מחולקת למחוזות וכפופה לפיקודים המרחביים. בישראל פותחה ההגנה המרחבית במלחמת העצמאות ומשמשת עד היום כחלק מתפיסת ההגנה.
מבנה מערכת ההגנה מרחבית

מבחינה ארגונית כפופה ההגנה המרחבית לפיקוד המרחבי. לכל פיקוד יש מפקדת הגנה מרחבית. באחת ממחלקות האגף המטה הכללי מצוי קצין הגנה מרחבית, המתאם את הפעולות בתחום זה. החלוקה המשנית של ההגנה המרחבית היא: המחוז, במקרה שעיר גדולה נמצאת בתחומו. באזורים כפריים החלוקה היא לגושים ולחבלים, עם מפקדה בראשם. המחוז או הגוש מקיים את המגעים עם מפקדות הג"א והמשטרה באזורו. הוא גם אחראי לארגון ולאימון הכוחות העומדים תחת פיקודו. מלבד היישובים הנמצאים בתחומו, יקבל כוחות נוספים במקרה של מלחמה. החבל מתפצל לאזורים, וכל יישוב כפרי מוגדר כאזור. בימי רגיעה מטפל בענייני הביטחון השוטף באזור רכז ביטחון. בעת מלחמה עובר הפיקוד על האזור למפקד אזור.
תפקידי ההגנה מרחבית

למערך ההגנה המרחבית יש תפקידים הן במלחמה הן בביטחון השוטף. תפקידה העיקרי של ההגנה המרחבית בעת מלחמה הוא במגננה. מערך ההגנה המרחבית הבנוי ללחימה במצבים של ניתוק מאפשר לכוחות צה"ל שפטורים מהגנה על היישובים לפנות כוחות למתקפה על מנת שיוכלו להתפנות להתקפה על האויב. כמו כן, יישוב הכלול במערך ההגנה המרחבית מאלץ את האויב להקצות כוחות לכיתורו של היישוב, דבר הפוגע במאמץ המלחמתי שלו.
כמו כן, ציוד היישובים והאזורים בכלי נשק מתאימים מאפשר ליישוב או לאזור לבלום לזמן מסוים את ההתקדמות של האויב המצויד בשריון ובארטילריה ולשבור את תנופת מתקפתו. קיומם של היישובים על צירי הפריצה של האויב מהווה סיכון והטרדה למערך הלוגיסטי שלו ויכול לסכן את עוצמת המתקפה ואולי גם את המשכה.
הימצאותם של אנשי ההגנה המרחבית דרך קבע בגזרה והכרתם את השטח היכרות מעמיקה עושה אותם גורם מודיעיני אמין ויעיל. סיורים ותצפיות המבוצעים על ידי אנשי ההגנה המרחבית יכולים לספק לדרגים השונים של המודיעין מידע חיוני לפעולות יזומות על ידי צה"ל.
תרומה אחרת של ההגנה המרחבית למאמץ המלחמתי היא במיקסום מצאי כוח האדם והאמצעים הלוגיסטיים ביישובים. כמו כן להגשמת העיקרון של לחימה עיקשת על כל יישוב ואי-פינוי לוחמים יש חשיבות רבה מבחינת המוראל.
מבחינת ביטחון שוטף, קיומם של יישובים מבוצרים, מאומנים ומצוידים על קו הגבול מכביד על פעילותם של מסתננים. כמו כן, נוכחות, פעילות ותנועה של מתיישבים בגבולות הם תצפיות ופטרולים מנקודת ראות מודיעינית וביטחונית בעלות ערך רב כאמצעי התרעה המונע הפתעות.
ההגנה המרחבית לאחר טבח שבעה באוקטובר

בעקבות טבח שבעה באוקטובר עמדה תפיסת ההגנה המרחבית למבחן. ההיסטוריון אבשלום בן צבי טוען כי כיתות הכוננות לחמו בגבורה, והצליחו לעכב, להגביל ובכמה מקרים גם למנוע את פלישת מחבלי החמאס אל היישובים. הן הצילו חיים רבים, והיו מסוגלות להציל חיים רבים עוד יותר אם היו מאוישות יותר, חמושות יותר וערוכות יותר.
אחד התנאים להגנה מרחבית יעילה הוא קיומו של כוח צבאי גדול בקרבת הגבול, שמופעל כאשר מזוהה חדירה או פגיעה באמצעי התצפית עליו. אוגדת עזה, שהייתה אמורה לתת הגנה מרחבית על גבול ישראל – רצועת עזה, נלקחה מדי פעם למשימות שוטפות אחרות. גם בשבת של 7 באוקטובר היו חיילי האוגדה במשימות אבטחת יישובים ביהודה ושומרון במקום לשמור על גזרת הגבול עם עזה, עקב קונספציות שגויות שהניחו שמכשול קרקעי ואמצעי תצפית על גבול הרצועה נותנים הגנה מספקת, ללא צורך בכמות גדולה של חיילים בשטח.
באוגדת ההגנה המרחבית נעשית חשיבה מחודשת אודות תפקידי ההגנה המרחבית במקרה של התקפת פתע. בדיוני מטה נרקמת תוכנית עבודה שנתית להכשרת כוח לוחם שיהיה מוכן יותר ומיומן יותר. כחלק מהפקת הלקחים ממתקפת הפתע של 7 באוקטובר, הוחלט בצה"ל על הקמת חטיבת חי"ר במילואים חדשה בשם חטיבת השומר (חטיבה 855), שתתמקד במשימת ההגנה על הגבולות בכל גזרה שבה תוצב. חיילי החטיבה יפתחו כשירות ומומחיות בלחימה לשמירה על גבולות המדינה. מפקד החטיבה, אל"ם (מיל) איל רוסו, אמר: "אני חושב שה-7 באוקטובר ניפץ כל מיני קונספציות צבאיות ואזרחיות. זה אירוע מכונן בהגנה על מדינת ישראל, ואני מקווה שנשכיל להפיק את הלקחים ולוודא שאירוע כזה לא יפתיע אותנו בעוצמה כזו בעתיד. לכן אנחנו עובדים קשה על שיטת הגנה מעודכנת שתשפיע על הכוחות השונים של צה"ל וזה אמור לתת מענה לפער שהתגלה ב-7 באוקטובר. המטרה שלנו היא לספק את הביטחון הנדרש אם נאותגר עוד פעם, ולא לחזור על שגיאות העבר".